LAOAG CITY - Naideklaran ti state of calamity iti San Nicolas Ilocos Norte gapu iti umad-adu a bilang dagiti naapektaran ti sakit a chikungunya.
Kuna ni Vice Mayor Alfredo Valdez Jr., nga umabot iti uppat a barangay ti naapektaran iti chikungunya.
Kuna na a tunggal barangay a naapektaran kas iti Brgy 16, 18, 20 ken 21 ket adda limapulo a naapektaran iti nasao a mosquito-borne viral disease.
Innayon ti bise mayor a masapul a maideklara ti state of calamity tapno makagatang da ti makaumanay nga agas nga agpaay kadagiti naapektaran iti nasao a sakit.
Kuna ni Valdez a dakkel ti epekto iti pamilya ti maysa a naapektaran iti chikungunya gapu ta kaaduan kadagiti nakaptan ti nasao a sakit ket nataengan, saan a kas iti dengue nga ubbing ti maapektaran.
Inpadanunen ni Vice Mayor Valdez iti Department of Health ti situasyon ti San Nicolas ken maiyur-uray ti resulta ti eksaminasyon kadagiti naapektaran ti chikungunya.
ilo_Latn ilo_Latn ilo_Latn ilo_Latn ilo_Latn ilo_Latn